**בעלי חיים באביב**

**חרקים**

**⏴ במבט חדש לכיתה א**

**היקף יחידת הלימוד:** שיעור

**עמודים:** 96

# מטרות

* התלמידים יביאו דוגמאות לפעילות של חרקים בסביבה.
* התלמידים יסבירו שפעילות ערה של חרקים באביב קשורה לעלייה בטמפרטורות ולהתארכות שעות האור.

# היערכות לשיעור

* מגדלות, משקפות
* מדריך חרקים
* להכין כרטיסי מילים: חרקים, דבורים, פרפרים, נמלים
* מומלץ לקרוא בקישור [הבא](https://mabat.tau.ac.il/wp-content/uploads/2019/05/%D7%9B%D7%99%D7%AA%D7%95%D7%AA-%D7%90-%D7%A8%D7%A7%D7%A2-%D7%91%D7%A2%D7%9C%D7%99-%D7%97%D7%99%D7%99%D7%9D-%D7%91%D7%A2%D7%95%D7%A0%D7%95%D7%AA-%D7%94%D7%A9%D7%A0%D7%94-%D7%9E%D7%95%D7%A0%D7%92%D7%A9.pdf) את הרקע התיאורטי המדעי - בעלי חיים באביב.

שימו לב! הרקע התיאורטי מדעי שמופיע באתר **במבט חדש** נועד לסייע לביסוס ולהעמקת הידע המדעי והטכנולוגי של המורים בלבד.

**מהלך השיעור (ראו בעמודים הבאים).**

# מהלך השיעור: בעלי חיים באביב- חרקים

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בפעילות החרקים באביב.  עורכים דיון לברור ידע מוקדם בעזרת השאלות הבאות:   * אילו חרקים פעילים באביב? * מהי הפעילות שלהם? * מדוע חרקים מתעוררים לפעילות באביב?   מטרת הדיון היא לגרום לתלמידים להבין שבאביב יש תנאים נוחים לפעילות חרקים. מזג האוויר נוח ויש שפע מזון כגון עלים טריים, צוף פרחים.  נערכים לתצפית על חרקים בסביבה. |
| התנסות | יוצאים לסיור ומבצעים משימה **חרקים באביב** שבעמוד 96.  מטרת הסיור להתרשם מהפעילות הרבה של החרקים באביב, ולחפש עדויות ליחסי  הגומלין בינם לבין הצמחים: חיפוש מזון (כמו פרפרים המוצצים צוף פרחים, דבורים האוספות צוף ואבקה, חגבים וזחלים האוכלים את עלי הצמחים וכדומה).  האיורים/התמונות של החרקים נפוצים עם שמותיהם, מסייעים לזהות את מה שנמצא בשטח. לפני הסיור מומלץ להתבונן בתמונות אלה ובשמות החרקים בכיתה, ובעת הסיור לנסות לזהותם במקומם הטבעי. התלמידים מתבקשים להבחין היכן נמצא החרק בסביבה ומה הוא עושה. |
| המשגה | מסכמים את הסיור (להלן דוגמאות בהתאם למה שנצפה בסיור):   * היכן מצאנו חרקים? (על האדמה, על גבי צמחים, על אבנים). * אילו חרקים גילינו? (נמלים, פרפרים, חיפושיות). * מה הייתה הפעילות של החרקים בסביבה? |
| יישום | משחקים במשחק מרוץ שליחים ללוח: **שמות חרקים**   * מחלקים את הכיתה לקבוצות שוות. * מסמנים קו מקביל ללוח בגיר. כל קבוצה נעמדת ליד הקו בטור. * כל קבוצה מקבלת טוש בצבע אחר. * מטרת המשימה לרשום על הלוח כמה שיותר שמות של חרקים מבלי לחזור על אותה שם. * כל תלמיד רץ ללוח, רושם, חוזר ומעביר לבא אחריו את הטוש וחוזר חלילה עד שהאחרון בקבוצה מסיים. * הקבוצה שמסיימת ראשונה ורושמת הכי הרבה שמות חרקים- מנצחת. * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) למשימות הבאות שעוסקות בחרקים:   **בוא אלי פרפר נחמד**. המשימה עוסקת בפרפרים כאחד מסימני האביב. התלמידים עורכים תצפית מובנית להכרת אברי הגוף ומתוודעים ליחסי הגומלין בין פרפרים לפרחים.  **מי מכיר את החרקים?** התלמידים לומדים על מבנה גופם של החרקים, והם מזהים חרקים שונים בטבע, הפעילים בעונת האביב.  **בואי, בואי דבורתי**. המשימה עוסקת בפעילות של דבורת הדבש באביב: איסוף צוף מפרחים והכנת דבש בכורת.   * מומלץ להיעזר בפעילות **קולטים מידע בתצפית בעזרת מגדלת ומשקפת** באתר מטר. המגדלת והמשקפת מגבירות את היכולת שלנו לאסוף מידע מדויק על דברים זעירים ורחוקים.   מומלץ גם לון בשאלה **האם החרקים מזיקים או גם מועילים לנו**? ילדים רבים נרתעים מחרקים וחשוב להבין שיש להם גם תועלת לאדם- למשל יש חרקים משמידים מזיקים בחקלאות, הם אחראים להאבקה של הפרחים (פרפרים, דבורים) ועוד. |
| סיכוםורפלקציה | אילו חרקים חדשים הכרתי?  אילו סימני אביב הכרתי בשיעור זה?  איזו פעילות הכי אהבתי בשיעור?  מה היה מעניין בשיעור? |